ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์วิธีการ และเงื่อนไขเกี่ยวกับการขอและการออกใบอนุญาตประกอบกิจการที่เป็นอันตรายต่อสุขภาพพ.ศ.๒๕๔๖ โดยที่เป็นการสมควรกำหนดระเบียบกรุงเทพมหานครว่าด้วยหลักเกณฑ์วิธีการและเงื่อนไขเกี่ยวกับการขอและการออกใบอนุญาตประกอบกิจการที่เป็นอันตรายต่อสุขภาพอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ และข้อ ๗ ข้อ ๘ ข้อ ๑๑ ข้อ ๑๒ ข้อ ๑๓ ข้อ ๑๔ และข้อ ๑๗แห่งข้อบัญญัติกรุงเทพมหานคร เรื่อง กิจการที่เป็นอันตรายต่อสุขภาพ พ.ศ.๒๕๔๔ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยหลักเกณฑ์วิธีการและเงื่อนไขเกี่ยวกับการขอและการออกใบอนุญาตประกอบกิจการที่เป็นอันตรายต่อสุขภาพ พ.ศ.๒๕๔๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ การขอและการออกใบอนุญาตประกอบกิจการที่เป็นอันตรายต่อสุขภาพและการดำเนินการอื่นที่เกี่ยวข้องให้ใช้แบบต่างๆ ท้ายระเบียบ ดังนี้(๑) คำขอรับใบอนุญาตประกอบกิจการที่เป็นอันตรายต่อสุขภาพให้ใช้แบบ อภ.๑(๒) ใบอนุญาตประกอบกิจการที่เป็นอันตรายต่อสุขภาพให้ใช้แบบ อภ.๒(๓) คำขอต่ออายุใบอนุญาตประกอบกิจการที่เป็นอันตรายต่อสุขภาพให้ใช้แบบ อภ.๓(๔) คำขอเปลี่ยนแปลงขยาย หรือลดการประกอบกิจการ สถานที่หรือเครื่องจักรของกิจการที่เป็นอันตรายต่อสุขภาพ ให้ใช้แบบ อภ.๔(๕) ใบอนุญาตให้เปลี่ยนแปลงขยาย หรือลดการประกอบกิจการสถานที่หรือเครื่องจักรของกิจการที่เป็นอันตรายต่อสุขภาพ ให้ใช้แบบ อภ.๕(๖) คำขอรับใบแทนใบอนุญาตประกอบกิจการที่เป็นอันตรายต่อสุขภาพให้ใช้แบบ อภ.๖(๗) ใบแทนใบอนุญาตประกอบกิจการที่เป็นอันตรายต่อสุขภาพให้ใช้แบบ อภ.๗(๘) คำขอโอนการดำเนินกิจการให้ใช้แบบ อภ.๘(๙) คำขอบอกเลิกการดำเนินกิจการให้ใช้แบบ อภ.๙ข้อ ๕ เมื่อเจ้าพนักงานท้องถิ่นได้พิจารณาอนุญาตให้ประกอบกิจการที่เป็นอันตรายต่อสุขภาพแล้วให้แจ้งให้ผู้ได้รับอนุญาตมารับใบอนุญาตพร้อมกับชำระค่าธรรมเนียมภายในสิบห้าวันนับแต่วันได้รับแจ้งจากเจ้าพนักงานท้องถิ่นหากพ้นกำหนดดังกล่าวแล้วผู้ได้รับอนุญาตไม่มารับใบอนุญาตและไม่ชำระค่าธรรมเนียมให้ถือว่าผู้นั้นไม่ประสงค์จะประกอบกิจการให้เจ้าพนักงานท้องถิ่นยกเลิกการอนุญาตนั้นข้อ ๖ ในกรณีที่ใบอนุญาตสูญหาย ถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายในสิบห้าวันนับแต่วันที่ได้ทราบถึงการเสียหายถูกทำลาย หรือชำรุดในสาระสำคัญ พร้อมกับเอกสารการแจ้งความต่อเจ้าพนักงานท้องถิ่นในกรณีที่ใบอนุญาตสูญหาย หรือถูกทำลายประกาศ ณ วันที่ ๒๑ มีนาคม พ.ศ.๒๕๔๖สมัครสุนทรเวชผู้ว่าราชการกรุงเทพมหานครคำขอรับใบอนุญาตประกอบกิจการที่เป็นอันตรายต่อสุขภาพ[ดูข้อมูลจากภาพกฎหมาย]ใบอนุญาตประกอบกิจการที่เป็นอันตรายต่อสุขภาพ[ดูข้อมูลจากภาพกฎหมาย]คำขอต่ออายุใบอนุญาตประกอบกิจการที่เป็นอันตรายต่อสุขภาพ[ดูข้อมูลจากภาพกฎหมาย]คำขอเปลี่ยนแปลง ขยาย หรือลดการประกอบกิจการ สถานที่ หรือเครื่องจักร ของกิจการที่เป็นอันตรายต่อสุขภาพ[ดูข้อมูลจากภาพกฎหมาย]ใบอนุญาตให้เปลี่ยนแปลง ขยาย หรือลดการประกอบกิจการ สถานที่หรือเครื่องจักรของกิจการที่เป็นอันตรายต่อสุขภาพ[ดูข้อมูลจากภาพกฎหมาย]คำขอรับใบแทนใบอนุญาตประกอบกิจการที่เป็นอันตรายต่อสุขภาพ[ดูข้อมูลจากภาพกฎหมาย]ใบแทนใบอนุญาตประกอบกิจการที่เป็นอันตรายต่อสุขภาพ[ดูข้อมูลจากภาพกฎหมาย]คำขอโอนการดำเนินกิจการ[ดูข้อมูลจากภาพกฎหมาย]คำขอบอกเลิกการดำเนินกิจการ[ดูข้อมูลจากภาพกฎหมาย]หทัยชนก/พิมพ์๑๒ กันยายน ๒๕๔๖มัตติกา/แก้ไข๒๙ ตุลาคม ๒๕๔๖ทรงยศ/สุมลรัตน์/ตรวจ๓๑ ตุลาคม ๒๕๔๖A+B[๑]รก.๒๕๔๖/พ๖๕ง/๕๒/๑๑ มิถุนายน ๒๕๔๖